**Suojainten käyttö COVID-19 epidemian aikana Kainuun sotessa sekä suojainten luovuttaminen kolmansille osapuolille**

Kainuun SOTE vastaa suojainten hankkimisesta ja jakelusta omiin yksiköihinsä. Ulkopuolisille sosiaali- ja terveydenhuollon alan toimijoille luovutetaan vain asiakasmääräperusteen mukainen osuus Huoltovarmuuskeskuksen (HVK) toimittamista suojaimista maksutta. Yksityiset ja kolmannen osapuolen toimijat vastaavat muista suojainhankinnoistaan itse

**Potilas- ja asiakaskontaktin määritelmä\***

* Kohtaaminen kasvotusten alle 2 metrin etäisyydellä, ei mekaanista estettä kuten lasia tai pleksiä
* Fyysinen kontakti
* Altistuminen ysköksille
* Oleskelu suljetussa tilassa yli 15 minuuttia, esimerkiksi sama talous, luokkahuone, työ-, kokous- tai -odotustila (suuressa tilassa rajaus lähellä oleskelleisiin)

**Ohje hengityssuojainten käytöstä**

* Kirurgista suu-nenäsuojaa käytetään aina, kun potilaskontakti\* hengitystieoireiseen
* Kokokasvovisiiriä voidaan käyttää ei-steriliteettiä vaativissa tilanteissa suu-nenäsuojan asemasta
* Kirurgista suu-nenäsuojaa voi käyttää saman työvuoron aikana niin kauan, kun suojain on kuiva, puhdas ja ehjä
* Steriliteettiä vaativissa toimenpiteissä käytetään aina uutta suojainta
* Tilanteet, joissa käytetään FFP2/3 suojainta
	+ Todetun tai epäillyn COVID-19 potilaan kaikki aerosolia tuottavat toimenpiteet
	+ Voimassa olevan muun ohjeistuksen mukaisesti esim. tbc-potilaiden hoidossa
* **Hengityssuojainta ei käytetä niissä työtehtävissä, missä potilaskontaktia\* ei synny**
* **Kankaista kasvomaskia ei käytetä**
* Henkilökohtaisten avustajien suojaimissa noudatetaan samoja periaatteita, suojaimet luovutetaan asiakkaalle, jolla henkilökohtainen avustaja on
* Toimeksiantosopimuksella toimivat omaishoitajat, jotka asuvat eri taloudessa kuin omaishoidettava, rinnastetaan henkilökohtaisiin avustajiin suojainten käytön suhteen
* **Kirurgista suu-nenäsuojaa käytetään 14 vrk ajan kaikissa työtehtävissä palattaessa Valtioneuvoston (sisä)rajavalvonnan alaisista maista**

**Ohje muiden suojainten käytöstä**

* Kaikkien hengitystieinfektio-oireisten kohdalla käytetään suojakäsineitä silmäsuojia
	+ silmäsuojaimissa uudelleenkäytön mahdollistava puhdistusohje
	+ tarvittaessa myssy/hiussuoja, voi olla työvuorokohtainen
	+ käsineet kontaktikohtaiset
	+ COVID-19 epäily tai varmennettu tartunta käytetään lisäksi muovista suojaesiliinaa tai suojatakkia
	+ COVID-19 aerosolia tuottavissa toimenpiteissä nestettä läpäisemätön suojatakki ja hiussuoja
	+ COVID-19 alahengitysteihin suuntautuvissa toimenpiteissä kuten bronkoskopia ja intubointi voidaan käyttää lisäksi koko pään ja kaulan suojaavaa huppua

**Suojainten luovuttaminen potilaalle / asiakkaalle ja saattajalle**

* COVID-19 epäilyssä tai varmennetussa tartunnassa potilassiirron ajaksi potilaalle ja saattajalle puetaan kirurginen suu-nenäsuojus, suojaimet luovutetaan siitä yksiköstä, josta siirto suoritetaan

**Huoltovarmuuskeskuksen toimittamien suojainten jakelu**

* Huoltovarmuuskeskuksen (HVK) suojainten jakoperusteena käytetään toimijoiden ilmoittamien asiakasmäärien perusteella laskettavia suhteellisia osuuksia
* Jako suoritetaan viivytyksettä suojainerän saapumisen jälkeen
* Yksityisten toimijoiden tulee ilmoittaa säännöllisessä hoidossa tai hoivassa olevien asiakkaidensa lukumäärä sähköpostitse laila.harkonen@kainuu.fi
* Toimijalle, joka ei ilmoita em. asiakasmääriään, ei jaeta HVK:n suojaimia
* Kainuun SOTEn jakoperusteena paikka- ja asiakasmäärä 4 000
	+ Kainuun keskussairaala 130 potilaspaikkaa
	+ Kainuun terveyskeskusten akuuttiosastot 128 paikkaa
	+ Psykiatriset erikoissairaanhoidon osastopaikat 49 paikkaa
	+ Kainuun SOTEn muut osastot, kotihoito ja henkilökohtaiset avustajat n. 3750

**Ohjeen soveltaminen**

Ohjeistus korvaa aiemmat suojainohjeet ja on velvoittava kaikissa Kainuun SOTE-kuntayhtymän toimipisteissä. Ohjeistus on voimassa, kunnes toisin ilmoitetaan. Ohjeistusta suositellaan soveltamaan kaikessa Kainuun alueen sosiaali- ja terveydenhuollon palvelutuotannossa. Ohjeistus perustuu työnantajan työnjohto-oikeuteen ja työnantajan vastuuseen työntekijöiden suojaamisesta.